FI Euroopan unionin virallinen lehti L 333/54

KOMISSION TÄYTÄNTÖÖNPANOASETUS (EU) N:o 1321/2013,

annettu 10 päivänä joulukuuta 2013,

sellaisenaan elintarvikkeissa tai niiden pinnalla ja/tai savuaromien valmistuksessa käytettäviä sallittuja savuaromien primaarituotteita koskevan unionin luettelon laatimisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikkeissa käytettävistä tai käytettäviksi tarkoitetuista savuaromeista 10 päivänä marraskuuta 2003 annetun Euroopan parlamentin ja neuvoston asetuksen (EY) N:o 2065/2003 (1) ja erityisesti sen 6 artiklan,

sekä katsoo seuraavaa:

(1) Asetuksen (EY) N:o 2065/2003 10 artiklan 2 kohdassa säädetään sallittuja savuaromien primaarituotteita, jäljempänä ’primaarituotteet’, koskevan unionin luettelon laatimisesta. Kyseinen luettelo on määrä laatia alan toimijoiden toimittamien lupahakemusten ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, asianomaisesta primaarituotteesta antaman lausunnon perusteella.

(2) Elintarviketurvallisuusviranomainen vastaanotti 14 asetuksen (EY) N:o 2065/2003 10 artiklassa tarkoitettua, primaarituotteiden sallimista koskevaa asianmukaista hakemusta ennen 16 päivää kesäkuuta 2005. Kolme hakemusta peruttiin. Näin ollen elintarviketurvallisuusviranomainen arvioi yhteensä 11 primaarituotetta. Yksi arvioiduista hakemuksista peruttiin arvioinnin valmistuttua.

(3) Asetuksen (EY) N:o 2065/2003 4 artiklan 1 kohdan mukaan savuaromien lupaan voidaan liittää erityisiä käyttöehtoja, ja kyseisen asetuksen 9 artiklan 3 kohdan mukaan lupa olisi myönnettävä 10 vuodeksi ja voitava uusia 12 artiklan mukaisesti.

(4) Primaarituotteita ja niistä saatuja savuaromeja käytetään elintarvikkeissa tai niiden pinnalla antamaan elintarvikkeelle savun maku tai täydentämään toista makua savun makua antamatta. Lisäksi niitä käytetään lihan, kalan ja maitotuotteiden savustamisessa. Alankomaiden kansanterveys- ja ympäristölaitoksen (Rijksinstituut voor Volksgezondheid en Milieu, RIVM) suorittama tarkempi altistumistutkimus (2) osoittaa, että käytetystä altistumisen laskentamenetelmästä riippumatta savuaromien korkean saannin pääasialliset lähteet ovat perinteisesti savustetut elintarvikkeet, kuten keitetty savustettu makkara ja pekoni. Elintarvikeryhmät, joita ei perinteisesti savusteta, kuten perunalastut, keitot ja kastikkeet, eivät vaikuta merkittävästi altistumiseen. Koska primaarituotteita valmistetaan savusta, joka on läpikäynyt fraktiointi- ja puhdistusprosessin, savuaromien käyttöä on yleensä pidetty terveyden kannalta turvallisempana kuin sellaisen savun käyttöä, joka on valmistettu polttamalla puuta tai lämmittämällä sahanpurua tai pientä haketta (3).

(5) Primaarituotetta Scansmoke PB1110 koskevassa, 26 päivänä maaliskuuta 2009 hyväksytyssä elintarviketurvallisuusviranomaisen turvallisuusarvioinnissa (4) päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle Scansmoke PB1110 olisi sen vuoksi annettava lupa erityisin käyttöehdoin.

(6) Primaarituotetta Zesti Smoke Code 10 koskevassa, 29 päivänä tammikuuta 2009 (5) ja 6 päivänä heinäkuuta 2011 (6) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle Zesti Smoke Code 10 olisi sen vuoksi annettava lupa erityisin käyttöehdoin.

(7) Primaarituotetta Smoke Concentrate 809045 koskevassa, 29 päivänä tammikuuta 2009 (7) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan ehdottamat käyttötarkoitukset ja käyttömäärät eivät aiheuta turvallisuusriskiä. Primaarituotteelle Smoke Concentrate 809045 olisi sen vuoksi annettava lupa erityisin käyttöehdoin.

(8) Primaarituotetta Scansmoke SEF 7525 koskevassa, 14 päivänä toukokuuta 2009 hyväksytyssä elintarviketurvallisuusviranomaisen turvallisuusarvioinnissa (8) päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan ehdottamat käyttötarkoitukset ja käyttömäärät eivät aiheuta turvallisuusriskiä. Primaarituotteelle Scansmoke SEF 7525 olisi sen vuoksi annettava lupa erityisin käyttöehdoin.

(9) Primaarituotetta SmokEz C-10 koskevassa, 14 päivänä toukokuuta 2009 (9) ja 4 päivänä heinäkuuta 2012 (10) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle SmokEz C-10 olisi sen vuoksi annettava lupa erityisin käyttöehdoin.

(10) Primaarituotetta SmokEz Enviro-23 koskevassa, 14 päivänä toukokuuta 2009 (11) ja 4 päivänä heinäkuuta 2012 (12) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle SmokEz Enviro-23 olisi sen vuoksi annettava lupa erityisin käyttöehdoin.

(11) Primaarituotetta TradismokeTM A MAX koskevassa, 26 päivänä marraskuuta 2009 (13) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle TradismokeTM A MAX olisi sen vuoksi annettava lupa erityisin käyttöehdoin.

(12) Primaarituotetta Scansmoke R909 koskevassa, 26 päivänä marraskuuta 2009 hyväksytyssä elintarviketurvallisuusviranomaisen turvallisuusarvioinnissa (14) päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Hakija ilmoitti 26 päivänä marraskuuta 2012 komissiolle, että primaarituotteen nimeksi oli muutettu proFagus-Smoke R709. Primaarituotteelle proFagus-Smoke R709 olisi sen vuoksi annettava lupa erityisin käyttöehdoin.

(13) Primaarituotetta Fumokomp koskevassa, 24 päivänä syyskuuta 2009 (15) ja 6 päivänä heinäkuuta 2011 (16) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan ehdottamat käyttötarkoitukset ja käyttömäärät eivät aiheuta turvallisuusriskiä. Primaarituotteelle Fumokomp olisi sen vuoksi annettava lupa erityisin käyttöehdoin.

(14) Primaarituotetta AM 01 koskevassa, 26 päivänä marraskuuta 2009 (17) ja 2 päivänä helmikuuta 2012 (18) hyväksytyssä elintarviketurvallisuusviranomaisen turvallisuusarvioinnissa päätellään, että hakijan esittämät tiedot riittävät poistamaan epäilyt tuotteen genotoksisuudesta. Hakijan alun perin ehdottamat käyttötarkoitukset ja käyttömäärät eivät kuitenkaan tarjoa riittävää turvamarginaalia. Käyttötarkoituksia ja käyttömääriä on tarkistettu tämän lausunnon ottamiseksi huomioon. Primaarituotteelle AM 01 olisi sen vuoksi annettava lupa erityisin käyttöehdoin.

(15) Unionin luettelossa olisi annettava kunkin sallitun primaarituotteen osalta tuotteen ainutkertainen tunnus, tuotteen nimi, luvanhaltijan nimi ja osoite, selkeä kuvaus tuotteesta ja sen luonnehdinta, sen käyttöehdot tietyissä elintarvikkeissa tai elintarvikeryhmissä taikka niiden pinnalla sekä päivämäärä, josta alkaen ja johon asti tuotetta saa käyttää. Tämän asetuksen soveltamiseksi olisi viitattava elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (19) liitteessä II vahvistettuihin elintarvikeryhmiin.

(16) Asetuksen (EY) N:o 2065/2003 liitteessä I vahvistetaan primaarituotteiden valmistusta koskevat edellytykset, myös polysyklisten aromaattisten hiilivetyjen enimmäispitoisuudet.

(17) Kun sallittuja savuaromeja käytetään elintarvikkeissa tai niiden pinnalla, niiden käytön on oltava tämän asetuksen liitteessä vahvistettujen käyttöehtojen, myös enimmäismäärien, mukaista. Kun sallittuja savuaromeja käytetään yhdistelminä, yksittäisten aromien määriä olisi vähennettävä suhteessa.

(18) Savustus savuaromeista tuotetulla savulla on elintarvikkeiden käsittelyprosessi, jossa ne altistetaan savulle, joka on tuotettu sumuttamalla savuaromeja savustamossa vastaavan ajan ja vastaavassa lämpötilassa kuin kuuma- tai kylmäsavustuksessa. Savustuksen aikana tapahtuvan savuaromien katoamisen vuoksi on vaikea arvioida, kuinka paljon savuaromeja lopullisessa markkinoille saatettavassa elintarvikkeessa on jäljellä. Siksi käytön olisi oltava hyvien tuotantotapojen mukaista.

(19) Jollei mahdollisista lisärajoituksista muuta johdu, sallittua savuaromia voi esiintyä elintarvikkeessa paitsi suoran lisäyksen tuloksena myös siksi, että savuaromia on siirtynyt elintarvikkeeseen ainesosasta, jossa sen käyttö on ollut sallittua, edellyttäen että savuaromin määrä ei ole lopputuotteessa suurempi kuin sitä siirtyisi asianmukaisten teknologisten olosuhteiden ja hyvän tuotantotavan mukaisesti käytetystä ainesosasta.

(20) Unionin luetteloa savuaromeista olisi sovellettava rajoittamatta muiden alakohtaisessa lainsäädännössä vahvistettujen säännösten soveltamista.

(21) Koska savuaromeja on jo markkinoilla jäsenvaltioissa, on annettu säännöksiä, joilla varmistetaan sujuva siirtyminen unionin hyväksymismenettelyyn. Asetuksen (EY) N:o 2065/2003 20 artiklassa on vahvistettu tätä varten siirtymäaikoja.

(22) Asetuksen (EY) N:o 2065/2003 12 artiklan mukaisesti luvat voidaan uusia kymmenen vuoden kausiksi, edellyttäen että luvanhaltija toimittaa hakemuksen komissiolle. Hakemukseen on liitettävä kyseisen asetuksen 12 artiklan 2 kohdassa luetellut asiakirjat. Asiakirjojen on sisällettävä kaikki saatavilla olevat toksikologiset tiedot niiden ohjeiden mukaisesti, jotka elintarviketurvallisuusviranomainen on antanut 7 päivänä lokakuuta 2004 antamassaan ohjeasiakirjassa tai sen viimeisimmässä päivityksessä.

(23) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Tämän asetuksen liitteessä vahvistetaan luettelo asetuksen (EY) N:o 2065/2003 6 artiklassa tarkoitetuista savuaromien primaarituotteista, joita unionissa on sallittua käyttää – kaikkien muiden vastaavien tuotteiden käytön ollessa tällöin kiellettyä – elintarvikkeissa tai niiden pinnalla ja/tai savuaromien valmistuksessa.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Luettelo sallituista savuaromeista on voimassa 1 päivästä tammikuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 2013. Komission puolesta Puheenjohtaja José Manuel BARROSO

(1) EUVL L 309, 26.11.2003, s. 1.

(2) ”Refined exposure assessment of smoke flavouring primary products with use levels provided by the industry. A pilot study into data collection of use levels.” RIVM Letter report 320026003.

(3) The EFSA Journal (2008) 724, s. 1–114.

(4) The EFSA Journal (2009) ON-1056, s. 1–23.

(5) The EFSA Journal (2009) ON-982, s. 1–24.

(6) EFSA Journal (2011) 9(7):2307.

(7) The EFSA Journal (2009) ON-981, s. 1–19.

(8) The EFSA Journal (2009) 1224, s. 1–24.

(9) The EFSA Journal (2009) 1225, s. 1–28.

(10) EFSA Journal 2012;10(7):2830.

(11) The EFSA Journal (2009) 1226, s. 1–26.

(12) EFSA Journal 2012;10(7):2829.

(13) The EFSA Journal 2010, 8(1):1394.

(14) The EFSA Journal 2010; 8(1):1395.

(15) The EFSA Journal 2009; 7(9):1343.

(16) EFSA Journal 2011; 9(7):2308.

(17) The EFSA Journal 2010; 8(1):1396.

(18) EFSA Journal 2012; 10(2):2580.

(19) EUVL L 354, 31.12.2008, s. 16.